CELEX: C2005/193/29
Language: et
Date: 2005-08-06 00:00:00
Title: Kohtuasi C-240/05: Eelotsusetaotlus, mille esitas Cour d'appel du Grand-Duché de Luxembourg 1. juuni 2005. aasta otsusega kohtuasjas Administration de l'Enregistrement et des Domaines versus Eurodental SARL

6.8.2005   
            
            
               ET
            
            
               Euroopa Liidu Teataja
            
            
               C 193/19
            
         Eelotsusetaotlus, mille esitas Cour d'appel du Grand-Duché de Luxembourg 1. juuni 2005. aasta otsusega kohtuasjas Administration de l'Enregistrement et des Domaines versus Eurodental SARL
   (Kohtuasi C-240/05)
   (2005/C 193/29)
   Kohtumenetluse keel: prantsuse
   Euroopa Ühenduste Kohus on saanud Cour d'appel du Grand-Duché de Luxembourg'i 1. juuni 2005. aasta otsusega esitatud eelotsusetaotluse kohtuasjas Administration de l'Enregistrement et des Domaines v. Eurodental SARL, mis saabus kohtukantseleisse 3. juunil 2005.
   Cour d'appel du Grand-Duché de Luxembourg küsib Euroopa Kohtult eelotsust järgmistes küsimustes:
   
               1.
            
            
               Kas kaupade tarnimine, mis on käibemaksust vabastatud, kui see on tehtud liikmesriigi territooriumi piires nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (1) artikli 13 A osa lõike 1 alapunkt e kohaselt ning ei anna õigust sisendkäibemaksu mahaarvamiseks sama direktiivi artikli 17 alusel, kuulub vastavalt nimetatud direktiivi 1. jaanuarini 1993 kehtinud redaktsiooni kohaselt artikli 15 lõigete 1 ja 2 kohaldamisalasse, ja direktiivi alates 1. jaanuarist 1993 kehtiva redaktsiooni kohaselt artikli 28 lõike 3 alapunkti a kohaldamisalasse ja seetõttu ka sama direktiivi artikli 17 lõike 3 alapunkt b kohaldamisalasse, mis annavad õiguse tasutud sisendkäibemaksu mahaarvamiseks, juhul kui kaubatarne on tehtud ühes ühenduse liikmesriigis asutatud ettevõtja poolt teises liikmesriigis asutatud ettevõtjale ja täidetud on vastavalt nimetatud direktiivi 1. jaanuarini 1993 kehtinud redaktsiooni artikli 15 lõigete 1 ja 2, ja sama direktiivi alates 1. jaanuarist 1993 kehtiva redaktsiooni artikli 28 lõike 3 alapunkti a kohaldamise tingimused?
            
         
               2.
            
            
               Kas teenuste osutamine, mis on käibemaksust vabastatud, kui see on tehtud liikmesriigi territooriumi piires nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 13 A osa lõike 1 alapunkt e kohaselt ning ei anna õigust sisendkäibemaksu mahaarvamiseks sama direktiivi artikli 17 alusel, kuulub nimetatud direktiivi 1. jaanuarini 1993 kehtinud redaktsiooni artikli 15 lõike 3 kohaldamisalasse (ühtegi maksuvabastust ei kehtestatud 1993. aasta redaktsioonis), ja seetõttu ka sama direktiivi artikli 17 lõike 3 alapunkt b kohaldamisalasse, mis annavad õiguse tasutud sisendkäibemaksu mahaarvamiseks, juhul kui teenuseid on osutatud ühes ühenduse liikmesriigis asutatud ettevõtja poolt teises liikmesriigis asutatud ettevõtjale ja täidetud on vastavalt nimetatud direktiivi 1. jaanuarini 1993 kehtinud redaktsiooni artikli 15 lõike 3 kohaldamise tingimused?
            
         
      (1)  EÜT L 145, 13.6.1977, lk 1.